
Rex alnorum — Erlkonig. w 


/ 

Quisnam per tenebras equitat tam serus et austrum? 

Est pater una cum filiolo minimo. 

Amplexu patrio puerum prensat retinetque 
Ulnis firmiter ac sollicitus refovet. 

11 

—Fili mi, quare faciem sic anxius abdis?— 

—Alnorum regem nonne tuere, paler? 

Alnorum regem diademate, crine decorum?— 

— Est nebulae solum, mi puer, illa strues. 

111 

*Eja veni mecum, dulcis puer optimel Tecum 
Jucundos ludos ludere jam cupio. 

Multi flores sunt in litore versicolores; 

Vestes auratas, serica mater habet.» 

IV 

— Mi pater, alme pater mi, nonne, quod exhibet, audis. 

Alnorum regis vox tenuis mihi nunc? 

— Tranquillus maneas, fili, requiescet Susurrat 

Per frondes siccas turbidus auster adhuc. 

V 

uVishe, puelle tener, sociatus me comitari? 

En tibi filiolae prospicient vigiles. 

Filiolae noctu saltant choreas modulatae. 

Cunis impositus mulsus haberis eis.» 

VI 

— Mi pater, alme pater mi, nonne vides procul illic 

Alnorum regis filiolas piceas? 

—Fili mi, fili, discerno lucida cuncta: 

En salicum veterum pallida forma patet. 

VII 

aCarus es ipse mihi specieque tua trahor; ire 
Sponte tua non vis? Vi subigere mea». 

— Mi pater, alme pater, nunc rex me carpit et urget, 

Alnorum Rex vael me violavit atrox! 

VIII 

Tum pater horret, equum citat et stimulat properatque 
Flet puer in brachiis, dat gemitus ululans. 

Arripit ille casae tandem vix limen anhelus: 

Ast puer in brachiis morte solutus erat, 

(Vertit Viator) 


(1) Hoc GoSihii poema vidimus stlam latlne redditum in Alma Roma meate Aprili hufat Vertentia anni 
et in Scriptore Latino mense Martio anno MCMXI. 

ANNUS. SCHOL. V. NUM. 38 1934-1935 MENSE NOVEMBRI MCMXXXIV 

PALAESTRA 

LATINA 

MENSTRUUS DE LATINITATE COMMENTARIUS 

Pretium subnotationis annuae, solutione antelata, est 6 pessetarum in Hispania, 7 in America et Lusitania, 8 in 
reliquis civitatibus. Pretium mittatur oportet ad Administratorem: CERVERA (Larida) - Universldad - Espafla, 


ANDREAS AVENARIUS 


Placet hoc numero memoriam celebrare amici quem primum 
dilexi, quem postea amavi, quem hodie habeo cordi conjunctissi¬ 
mum: Andream dico Avenarium qui Germanico nomine Haberi, 
Socius est Verbi Divini (S. V. D.). Mense Februario vertentis anni 
Sacerdocii quintum et vigesimum annum est ingressus, ac proinde 
argenteas quas hodie vocant celebrat sacerdotales nuptias seu pri¬ 
mum jubilaeum. Nos igitur cum eo jubilabimus, et quidem propriis 
ipsius hymnis quos olim composuit ut Sanctum Patronum suum 
Beatum Apostolum Andream concineret. Me eum dilexisse primum 
dixi, et quidem inter alios nostrae memoriae scriptores Latinos, eo 
potissimum candore et verborum simplicitate et perspicuitate quam 
adspirant ejus Latinae lucubrationes. Amavi autem cum tam libera- 
liter meum litterarum commercium in Alma Roma non modo non 
renuit, sed potius amicissime suscepit. Cordi tandem meo mirifice 
conjunctus est, praeter cetera, quia incoepto nostro Palaestrae Latinae 
facile opem suam et ferre promisit et indefesse praestitit. Nunc de¬ 
mum non solum operam suam ei navat, sed ad nostram redactionem 
fratrem in religione suum Viatorem traxit, qui hoc anno dramatica 
actione «Narragonia* lectorum nostrorum faciet delicias. 

Faxit Deus ut annos primi Jubilaei Sacerdotalis possit amicus 
non solum duplicare sed et triplicare et multiplicare in gloriam Dei 
et salutem animarum. 

Emmanuel JOVfi, C. M. F. 

Commercium epistulare 

Andreas Avenarius S. ‘V. D. Emmanueli Jove C. M. F. fratri salutem. 

Oftendam brevi celeriterque me interim non fuisse pigrum in re PalaeStrae. 
Significaveram enim exspectare me ex dono Steylensi dramaticam aftionem, quae 
referri posset in PalaeStrae foliis. ‘Viator , veteranus magiSter, his annis complures 
fabulas verterat in Latinum, unam tragicomicam, cui «Narragoniae» dedit nomen; 
primam, cum etiam magna induStria exscripsisset, ante odio dies ad me dedit. Cum 
perlegissem pauca optimum fadiu arbitrabar typographis hac madhina singulos adius 
dare in singula folia. 

Vellem misisset primum drama «Vitum» aut «Amantem» nam, nisi me fallit 
memoria, haec vertit in Latinum. Nunc autem dedit «Narragoniam» a se excogitatam. 
Perlegite et, si idoneam judicaveritis, edite; si minus remittite. Sed si sumetis, ut 
euntia ita inseratis ut ipse Viator proponit, vehementer rogo. Habes de «Narragonia». 

Elucet ex cerussa noStrum Patrem Maul ‘Viatorem ab se velle vocitari ab 
omnibus, quem se ipse vocavit saltem ex quo novi, ex anno 1898. Idem Viator nu¬ 
per ad me dedit exemplum «Regis Alnorum», quem ipse verterat in Latinum, atque 
eodem verterat tempore, quo in «Alma Roma» alius quispiam idem carmen edidit. 
Etiam iStam elucubrationem tibi transmisi et facio poteStatem edendi, si vis. 

Per haec omnia, oro, ut simul acceperis, significes accepta esse, ne sollicitus 
sim. Omnia reliqua tuae permitto prudentiae et judicio tuo. Cura diligenter ut va¬ 
leas, et semper cogita eum bene valere, qui, sicut apiculae ex omnibus floribus mei 
exsugunt, sic ex omnibus rebus frudtum sciat carpere laetitiae. Gaudeamus igitur. 

Tirsdhenreuthi, Kal. Junniis. 

Emmanuel Jove C. M. F. Andreae Avenario socio catissimo, s. p. d. 

Sicut re&e monuiSti de accepta Viatoris adtione drammatica et de tuis litteris 
ceterisque adjunctis rebus placet te confeStim certiorem facere, ne amplius sollicitus 
fueris. Perfunttorie Narragoniam legi et mihi sum persuasus a&ionem fore lettori- 
bus perjucundam et ad Latinitatem familiaris usus commodissimam. Quomodo gra¬ 
tias habeam tibi debitas nescio qui Palaestrae munus adeo pretiosum procuraSti, et 
claro Viatori qui tam facile ad nos edendum remitti voluerit. Sed ad eum dirette 
etiam scribam. Video totum subsequentem Studiorum cursum de settione «Conlo- 
quium in schola» fore supersedendum, neque quicquam de ea laborandum. Quid si 
Narragoniae addidero Andreana carmina tua tuasque lucubrationes quas promittis 
impigre te esse compositurum? Etiam edemus data opportunitate «Regem alnorum». 

Cerussatas epiStulas Viatoris cum socio legi quas iterum legemus ne jota 
unum aut unum apicem ab ejus voluntate divertamus. De typocrusi alias. Claro viro 
Viatori quinque mittam numerorum exemplaria ubi Narragoniam editam exhibebi¬ 
mus ut tanto ejus beneficio aliquatenus respondeamus. Manifestaria ejusdem tabel¬ 
laria bene recensita manent. 

Fac valeas et cura ut aeStivales feriae tibi optimae sint valetudini. 

Cervariae dabam VI Idus Junias. 

Hymni S. Andreae Apostoli quinque. 

Quo die Amalphi festive agitur Andreae apoftoli translatio, sic po£l sacram 
mensam precantur liturgi: Tribue, quasumus, Domine, familiae tuae, ut exultatio- 
nem cordis sui, quam de beati Andreae, apoftoli tui, veneratione percepit, et secura 
concelebret et tota semper mente seftetur. Quam exultationem si experiuntur, qui¬ 
cumque apoftolum crucis colunt, mirumne erit aliquem ex eadem veneratione cape¬ 
re fru&um, quibus, ut mihi, obtigit Andreae ut appellentur nomine? Facile igitur 
te, qui haec legis, adducam, ut mihi credas affirmanti semper me ex quo haec Lati¬ 
na £iudia sum ingressus, aucupatum esse, si quid patroni metricarum laudum pos¬ 
sem reperire. Sed praeter sequentiam Adami Vi&orini et elegantia quaedam Francis- 
cis Remundi S. J. di£li£ha, et brevem de nomine Andreae hymnum S. Damasi 
papae iambicum nihil sum assecutus. Novam poftea spem fecerunt carmina Santolii 
Vidorini, hymnographi (1630-1697), quem Bossueto illi nuntiasse videram in£hoa- 
tos esse hymnos Andreanos. Fadum deinde eft, ut hymnorum Santolinorum librum 
ipse nanciscerer omnium, quo in libro anno 1698 edito ne vedigium quidem e& 
hymni Andreani. Tum vero ego, ne rem mihi inprimis jucundam desiderarem diu¬ 
tius, errans per has agrorum et silvarum solitudines mense. Novembri anni 1933 
ipse conflavi sex augu&o patrono carmina, quorum quinque — nam sextum privati 
eft argumenti — ad Emmanuelem Jove, ut ad amicum, dedi, fa&a etiam poteftate, 
ut, si videretur aptum, Palaedrae foliis committeret. Nam sic mecum datuebam: fieri 
posse, ut alii ejusdem Andreanae clientelae viri simili atque ego tenerentur deside¬ 
rio, quibus me sic putabam facere gratum. In ipsis tamen versibus, si qui fruftra 
quaesierint ignes poetarum, aperte fateor non esse poetam me, sed hic praeter spem 
condidisse, quod melodias pateretur libri antiphonalis.6) Quod canonicis horis attri¬ 
bui, faftum intellige, ut indicaretur, quem ordinem faceret ratio rei et temporis. 
E£t igitur «Ad te nemo venit» prima Andreae apud Jesum introdu&io, quae Joannis 
primo scribitur. «Quem noAe prima», eft quaedam quasi divinatio vel vaticinatio fu¬ 
turae vitae Apoftoli, fafta ab eo, qui se interesse finxerit, cum ex mari Galilaeo a 
Domino cum Petro vocatus elt Andreas, ut eft in Matthaei quarto. «Plausus An¬ 
gelicus» et «Num quis Andream» numerose referunt, quae de tanti viri tradi solent 
exitu, quaeque de ea re sunt in breviario Romano. «Decora lux» circumscribit poe¬ 
tice illud Ecclesiae «Dilexit Andream Dominus in odorem suavitatis». Sed jam 
qualis sit res, cognosce ex ipsis carminibus. Andreas Avenarius. 


(i) «Ad tc nemo venit» hendecasyllabicum carmen, quo metro Santolius usus eft in tribus elegantissimis hymnis assum¬ 
ptae in caelum Virginis. Modi canendi extant duo. In libro Descleano, qui inscribitur vel «Liber usualis» vel «Manuale» huius me¬ 
tri eft hymnus «O quam glorifica». Alter modus eft in appendice hymnorum Santolinorum editorum anno >698. Quo ex appendice 
tibi, si jusseris quinque aut sex modos praesentabo metri Alcaeici. «Plausus^ Angelicos» aptissime mutuabitur notas hymni, qui eft 
complurium martyrum: «San&orum meritis», vel huius: «Feftivis resonent», qui hymnus canitur kal. Jul. de pretiosissimo Jesu 
sanguine, vel certe illius «Jam toto subitus vesper eat polo» diei septem dolorum Virginis mense Septembri «Num quis Andream» 
habet in antiphonali cantum multiplicem sed suaviorem nullum, quam quo S. Joseph XIV kal. Apr. canitur in laudibus: Ifte quem 
laeti colimus «Decora lux» cum audifti ipsa tibi verba referunt melodiam Petri et Pauli Apostolorum. Sed nanciscemur alteram me- 
1 jdiam, si notas aut quinti aut quarti senarii versus omiserimus huius hymni: «Quodcumque in orbe» qui hymnus canitur in vespe¬ 
ris’utriusque S. Petri cathedrae, vel si superposuerimus notas hymni S. Elisabeth reginae Portugalliae, qui eft in laudibus et sic 
eft: «Opes decusque regium reliqueras». 

In Andream Apostolum 

In primis vesperis 

Ad te nemo venit, Christe Redemptor, 
Patris ni sequitur numine tradus: 

Frater te sequitur, respice, Petri — 

Agnum te didicit voce ‘Johannis. 

Quam prudens sequeris, sande patrone, 
'Jesum qui facilem se tihi praebens 
Tedo te recipit seque superna 
Primo discipulo luce revelat. 

fjesu colloquio flammeus exis; 

Cui nunc injicias, quos geris ignes ?— 

O germane Simon, quanta voluptas! 
Messiam licuit cernere coram. 

Incensumque tua voce videre 
Chriftum tu properas tradere ChriSlo 
Fratrem. Sic iterum deliciarum 
Felix ipse bibis fonte reperto. 

Dum rursus satiat gratia ChriSti 
Te, fratremque novo nomine signat: 
Nescis, ipse videt munera vitae 
Vobis perque cruces regna parata. 

Te dudore Petro quam bene fratri, 
Andrea, patuit janua ChriSti: 

Te monSlrante viam quaerere Jesum 
Firmo veSligio nos juvet usque! 

Patri maxima laus eunda creanti 
Par laus, Nate, tibi, condere terris 
Patri qui satagis regna. Sit almo 
Regnum Spiritui par animanti. Arnen. 

AD MATUTINUM 


Quem node prima consilii Angelum 
Nosti superni, litore inambulat; 

Exivit, Andrea, vocare 

Sortis apostolicae sodales. 

Nunc teque contra constitit et Petrum 
Verbum Dei, quod saecula fuderat; 
Utrumque compellat: Venite 

Prendere vos homines docebo. 
Audisse vocem sufficiet tibi; 

Cum fratre navem, retia deseres, 

Caros relinques, eunda temnes 
Assiduus comes esse Jesu. 

O ter beatum, quem radiaverit 
SOL luce pura ‘JUSTITIAE prope! 
Spedabis, Andrea, stupendum 
Caeligeni specimen magistri. 

Et tres per annos aure avida bibes. 

Ex ore 'Verbi quae fluet aureo 
Dodrina vitae sempiternae, 

Inque dies sacra flamma crescet. 
Erga magistrum crescet amor tibi 
Tam mansuetum, tam facilem, bonum; 
Verusque cum Jesu sodalis 

Laetaque duraque partieris- 


Ut primus introducis apostolum, 

Christo Petrum, sic primitias ei 
Idem feres gentilitatis, 

Quod minus ausus erat Philippus. 
Succedet autem — credere mens fugit — 
Jesu perempti funereus dolor; 

Illis diebus spe cadente 

Terror erit lacrimae pudorque. 
Confide! surget fortior inferis. 

Confide! scandet —testis eris — polum, 
Et Spiritus pulso timore 

Ignea vis faciet triumphos. 
Piscator hamum, quam trepidas adhuc. 
Portabis orbi nil trepidans crucem. 

Te reddet olim crux vicissim 
Discipulum similis magistro. 

O quam pusillos haec series tuae 
Vitae futurae nos facit! Et tamen, 

Si tu juvas — est hoc patroni — 
Vivere more tuo placebit. 

Qui te vocavit, gloria sit Patri, 

Qui te vocatum fecit apostolum 
Par Filio sit laus, sit aequa 

Spiritui tibi eunda danti. Amen. 


Catalogus Sodalium Societatis Verbi Divini 
ineunte anno 1934 


Episcopi ..8 Novicii Clerici.363 

Praefecti Apostolici .... 2 Fratres laici.1.448 

Administrator Apostolicus. . . 1 Novicii laici.373 

Rdi. Patres. 1.234 Aspirantes statum clericorum. .3.909 


Neopresbyteri.34 Aspirantes statum fratrum laicorum 356 

Fratres Clerici. 512 


Servus Dei P. Arnoldus Janssen Fundator est Operis Missionarii Steylensis, 
natus in oppido Goch 5 - XI - 1837, mortuus Steylae 15 - I - 190X 

Santo Andreae Apostolo 


ITEM AD 

Plausus Angelicos quod ciet aemulos 
Primi ChriSfiadae martyrium crucis 
Quem spe&are juvat, prodigium viri 
Graecorum properet Patras. 

Hic ChriSti segetem dum colit impiger 
Andreas rapitur judicis ad feri 
Sedes, occiduus ni taceat crucem 
Saevo supplicio crucis. 

Quantas delicias, quamve melodiam, 
Aegea, memoras discipulo crucis! 

Hunc, si concilias regna vel omnia 
Mundi, laetificas minus. 

Contemptisque tuis condicionibus 
Procedit senior, crux ubi eum manet; 

Nil haec verba sonant, oscula, nec, cruci 
Quae fert, significant tibi? 

Lignum supplicii vivit ApoStolo; 

Non sponsam potuit suavius alloqui 
Sponsus, quam tenere nunc loquitur suae 
Andreas crucis arbori. 

Cur non, inquit, amem sideribus magis 
Jesu purpureo sanguine fulgidam 
Et tafto Domini corpore gemmeam 
Hanc sponsam veluti trabem? 

Cur non, inquit, amem, semita quae fuit 
Verbo certa Deo se dare servulo, 

Servo tuta via eft ad Domini domos? 
Salve crux ter amabilis! 


LAUDES 

Po£f haec erigitur pondere martyris 
Trabs ornata. Suo jam propior duci 
Andreas oculis prospicit aethera 
Celsis. Flet populus patrem. 

Heros interea caelituum loca 
Jam maiore sui parte tenens, gregi 
Dissuadet lacrimas, assidue quoque 
ChriSium de cruce praedicat. 

Nubes ecce semel luce vel altera 
Pendentis faciem turbat ApoStoli: 

Ardens turba senem solvere venerat 
Invito neque judice. 

Blandis ille petit vocibus, hoc suae 
Damnum ne faciant laetitiae, modo 
Supplex Chrifte tibi, reddere jam sinas 
In ligno tibi spiritum. 

Votis prompta fides caelitus additur: 
Pura luce jubar mergit apoStolum; 

Jesus discipulum tollit in aethera 
Regni participem sui. 

Regni participem crux tua te facit 
Aeternumque manet gloria te crucis; 
Aeternumque tibi crux sociat Petrum: 
Primis gloria crux datur. 

Haec nos scire nihil profuerit, neque 
Obtre&are cruci dedoceat pudor? 

An tandem placeat scire crucem Petro 
Andreaque praeambulis? 


His Jesu ducibus laus eat a cruce 
NoStra magna tibi, qui cruce nos beas 
Summo magna Patri, Spiritui quoque, 
Cujus flamine vincimus. Arnen. 

Santo Andreae Apostolo 

A D LA U DE S 


Num quis Andream vocitavit amplam 
GuStet ut cenam, quia sic renidet, 

Et, senex quamquam graditur vel acri 
Pube reli&a? 

Nemo mortalis vocat, at magiSter 
Quem sibi quondam Galilaea primum 
Stagna miserunt, hodie, sodalem 
Transferet aStris. 

Ibit Andreas superas in aulas 
Fratre cum Petro. Decet hoc: magiSter 
Quos sibi primos sociarat, his eSt 
Crux via caeli. 

Crux ea Andream modo praeparata 
Judicis ira velut ara spe£tat 
Vi&imam, fervens ut acerra prunis 
Turis honorem 

Nunc is accurrit faciem decorus, 

Flente quae Stipat Studiis caterva, 

Stipiti caeli sapiens propinqui 
Bra£hia tendit. 

Ceu quis uxori reliquisque caris 
Nunc redux tandem: geminat salutes 
Magnus Andreas: «Bona crux alumno, 
Crux mea salve». 

Quam diu quaero! Fugis et petentem! 
Suscitas nescis? fugiens amorem. 

Nulla jam te vis rapiet. Tenebo. 

Es mea vita. 

Osculat lignum, necis et miniStris 
Membra permittit. Mora nulla. Scandit 
Hic crucem currum velut imperator 
Quando triumphat. 


Artuum pendit nihili dolores, 

Crux ei vernat quia margaritis 
Membra per Christi, roseoque fulget 
Sanguine ChriSti. 

Visus et veri sibi ChriSiianus 
Nominis tandem, cruce quod magiStrum 
Redderet, jaftat velut igne fusa 
Verba salutis. 

At minus plebes patiens theatri 
Funebris patrem validis reposcit 
Vocibus, quin et parat innocentem 
Solvere ligno. 

Sentit Andreas; petit a caterva 
Ne suum coeptis iter impedirent, 
Blandiens Jesum rogat et magistrum 
In cruce mortem. 

Audit Andream bonus et magiSter: 
Caelitus fusum jubar omne velat 
Corpus, et sursum redeunte luce 
Hic abit una. 

Ore feStivo Dominus recepit, 

Et: «Veni dixit» videas in aevum, 

Quas domos felix habitem, quod olim 
Scire volebas. 

Sic et Andream solio locavit, 

Ordini celso quod Apostolorum 
Ipse promisit, dedit et sereno 
Lumine mergi. 

Nomen aeternum cruce comparavit 
Christus, aeternum cruce Christianus 
Primus Andreas, referens magistrum 
Vel cruce fixus. 


Luce nunc tanta radiante terris 
Gloriam Patri damus atque Nato, 
Flamini San&o quoque roboranti 
In cruce salvos. Arnen. 

Sto. ANDREAE Apostolo. 

In secundis Vesperis. 

Decora lux aeternitatis auream 
Diem beatis irrigavit ignibus, 

Apostolorum quae dedit mitissimo 
Vitam serenam, dat lucem clientulis. 

Quod es secutus carne velatum Deum, 

Ei fidelis in tenlationibus, 

Quod es secutus ad durae necem crucis: 

Nunc ille regnum Patris tecum dividit. 

Quondam piscator, princeps nunc Ecclesiae 
Ignotus olim, fax nunc orbis fulgida 
Imbellis ante, nunc invidus ignis es: 

Talem te ‘Jesus cogitavit ad mare. 

Talem te format Verbi conversatio, 

Talem te firmat Virtus ex alto data; 

Te turis instar Verbum delegit Patri, 

Odorem spiras vivus atque mortuus. 

Tus sunt labores tot pro Chriiti nomine 
Diffusum longis per salebras cursibus 
Tus illa multa pedoris suspiria: 

Et deflagraili totus suspensus cruce. 

Fac nos Andrea suavitate perfrui 
Odoris hujus, fac nos Christo vivere 
Tuis exemplis et pavere fac minus, 

Qua sic excellis eundis saeculis, crucem. 

Qui te creavit, laus sit aeterno Patri. 

Qui te vocavit in terris apodolum 
Et te formavit compar sit laus Filio. 
Charismatum non sit minor laus Flamini. Arnen. 

Sto. Andreae Apostolo 

Aspice cognato pendentes stipite fratres! 

O felix ortu foedus et interitu! 

Una parens fuerat vitae parentis utrique 
Alterius vitae crux fuit una parens. 

Lac ut idem in partu, sic idem in funere sanguis 
Fratribus una fuit vitaque morsque soror. 

Fecundum aequoreas jactarunt rete per undas 
Arte una, simili munere, amore pari. 

Alter at inversa moriens jacet arbore pressus, 

Alter in elato stipite rectus obit. 

Oppositus capiti pes jungitur, oscula ut alter 
Possit in alterius figere cara pede. 

Hic capite ille polum pulsat pede cedit Olympus 
Et tandem victas pandit utrique fores. 

Quam bene ballistis quatiuntur talibus astra 
Sive pedem frangas seu quatiendo caput! 

Vivite nunc, gemini proceres , unusque duobus 
Et vitae et mortis laude triumphus eatl 

Remundus, S. J. 


In Andream Apostolum 

Hymnus Sti. Damasi Papae. 


Decus sacrati nominis 
Vitamque nomen exprimens; 
Hoc te decorum praedicat 
Crucis beatae gloria. 

Andrea, Christi apostole, 
Hoc ipso jam vocabulo 
Signaris, isto nomine 
Decorus idem mystice. 


Quem crux ad alta provehit, 
Crux quem beata diligit 
Cui crux amara praeparat 
Lucis futurae gaudia. 

In te crucis mysterium 
Fluit gemello stigmate 
Dum probra vincis per crucem 
Crucisque pandis sanguinem. 


Jam nos foveto languidos 
Curamque nostri suscipe 
Quo per crucis victoriam 
Caeli petamus patriam. Arnen. 

Sequentia Sti. Andreae Apostoli 


Exultemus et laetemur 
Et Andreae delectemur 
Laudibus Apostoli. 

Hujus fidem dogma mores 
Et pro Christo tot labores 
Digne decet recoli. 

Hic ad fidem Petrum duxit 
Cui primum lux illuxit 
Johannis indicio. 

Secus mare Galilaeae 
Petri simul et Andreae 
Sequitur electio. 

Ambo prius piscatores 
Verbi fiunt assertores 
Et forma justitiae. 

Rete laxant in capturam 
Vigilemque gerunt curam 
Nascentis Ecclesiae. 

A fratre dividitur 
Et in partes mittitur 
Andreas Achajae: 

In Andreae retia 
Currit Dei gratia 

Magna pars provinciae 

Fide, vita, verbo, signis, 
Doctor pius et insignis 
Cor informat populi. 

Ut Aegeas comperit, 

Quid Andreas egerit, 

Irae surgunt stimuli. . 


Mens secura, mens, virilis, 
Cui praesens vita vilis, 

Viget patientia 
Blandimentis aut tormentis 
Non enervat robur mentis 
Judicis insania. 

Crucem videns praeparari 
Suo gestit conformari 
Magistro discipulus. 

Mors pro morte solvitur, 

Et crucis appetitur 
Triumphalis litufus. 

In cruce vixit biduum 
Victurus in perpetuum, 

Nec vult volente populo 
Deponi de patibulo. 

Hora fere dimidia 
Luce perfusus nimia, 

Cum luce cum laetitia 
Pergit ad lucis atria. 

O Andrea gloriose, 

Cujus preces pretiosae, 

Cujus mortis luminosae ‘ 
Dulcis est memoria. 

Ab hac valle lacrimarhm 
Nos ad illud lumen clarum, 
Pie pastor animarum, 

Tua transfer gratia. Arnen. 

Adamus a Sto. Victore 

Problema geometricum 

Construe triangulum ex linea extenta in longitudinem duorum 
laterum a -j-b, latere c, angulo a. 

Tribus partibus ejusmodi absolvuntur proposita: analysi, 
constructione, demonstratione. 

1. Sit igitur, quod ad sinistram delineatum vides triangulum 
ABC, simile construendo illi triangulo, Datam esse diximus lineam 
conjunctorum laterum a et b, et, quoniam etiam angulus a notus est 
et c latus, facillimum sane erit construere hoc triangulum, quod 

est CDA. Quaerendum tan¬ 
tum est illud punctum B, 
ubi a latus tangat lineam 
CD. Neque vero difficile est 
etiam id invenire. Nam si 
tantundem spatii est ex 
puncto D ad punctum B, 
quantum ex A ad B, cum 
trianguli, quod est ABD, 
duo latera sint ejusdem lon¬ 
gitudinis, duo quoque anguli, x et y ejusdem sunt amplitudinis. Et 
sic comparata sunt, quae viam faciant ad punctum B. Triangulum 
ABC construi potest. 

2. Et haec constructionis est ratio: Posita quae data est 
linea CD, laterum dumtaxat a et b, ad eandem lineam ex puncto c 
admoveo datum angulum a, cujus alterum latus ex eodem puncto 
duco in longitudinem lineae c, quae item data erat. Quae ubi desiit 
ad punctum A, exeo puncto rectam duco lineam ad punctum D. 
Sic majus illud triangulum effeci, quod est CDA. Reliquum est. ut 
ad punctum B inveniatur via et sunt viae duae. Aut enim, quem effe¬ 
cimus angulum y (vel CDA) ex puncto A ad lineam AD applicamus, 
cujus latus alterum directo productum ubi tangit lineam CD cons¬ 
truendum absolvit triangulum ABC. aut, cum ex media linea AD 
ducta, recta linea lineam CD tetigerit, hoc punctum cum A jungo. 
Est enim dogma geometricum: in triangulo isoscele linea erecta ex 
media ima in aequales partes secari oppositum angulum. 

3 Recto autem a nobis constructum esse, qui viderit analy- 
sin, ultro fatebitur. 

Andre as Avenarius, S. V, D. 

Narragonia et Crocodilopolis ( sequitur ) 


I 4, Grobianus cum satellitibus et aulicis. Falco viris, adolescentibus, pueris 
Salamandriae stipatus. Tubarum soni audiuntur ex scaena postica 
Grobianus cum satellitibus et aulicis prodit in scaenam, postea Falco 
cum multis civibus et pueris Salamandriae. 


Grobianus. —Perfacile potestis suspica¬ 
ri, equites nobilissimi et milites for¬ 
tissimi, quam aegre feram, quod Ba¬ 
ro sororis meae filius in longinquam 
terram, id est in Centauriam profi¬ 
ciscatur. Quid vero eum impediat 
quin, quae animo forti sibi propo¬ 
suit, consequatur? Qua de causa ei, 
cum me orasset, libens permisi ut 
ex nostro Utopiae regno tot milites 
sibi conscriberet quot voluisset. Con¬ 
cedo igitur ut incolae Utopiani, qui¬ 
buscumque huic expeditioni interes- 
se placuerit, stipendia mereantur. 
Baroni autem augustissimo regi po¬ 
testatem feci ut auctoritate publica 
suffultus per totum Utopiae regnum 
tympana pulsari juberet milites con¬ 
ducturus. 

FALCO. —Gratias permagnas tibi, Gro- 
biane rex generosissime, agimus 
quod permisisti nobis, ut ulciscere¬ 
mur virginem illustrissimam Narra- 
goniae surreptam. Condigna est A- 
msranta quam liberemus ex contu¬ 
melia et turpitudine captivitatis ac 
servitutis; imprimis agitur regni nos¬ 
tri honor et gloria. 


Omnes equites, (vocibus mixtis). Mac¬ 
te, macte, Falco, magister equitum! 

Grobianus. — Collaudo animos plenos 
nobilitatis, equites celcissimi. Unus¬ 
quisque cum victoria parta, in pa¬ 
triam redierit, pro meritis afficietur 
praemiis amplissimis. Introeamus 
autem ut de expeditione instituenda 
iterum consultemus (omnes disce¬ 
dunt). 

Salaco, —(prodit aliquotiens tympa¬ 
num pulsans; de magna charta re¬ 
clamat verba recitans:) Narragonii 
cum Barone illustrissimo rege Nar- 
ragoniae duce Amarantam virginem 
reginam ab Abdelcadero surreptam 
ulcisci et expeditionem in Centau¬ 
riam suscipere constituissent omnes 
qui hic bello Crocodilopolitano inter- 
esse velint, evocantur et invitantur 
ut sine mora conveniant ad forum 
olitarium, ubi ante curiam urbis ve¬ 
xillum rubrum erectum conspicitur. 
Omnibus qui nomen dederint mili¬ 
tiae conscripti, ex hoc ipso die in 
antecessum stipendia sex mensium 
pendentur ( tympano pulsato abit). 


I 5. Baro, solus; prodit barba promissa artificiose compta ornatus; dormitans. 


Baro,— Annum peregimus ut pararemus 
bellum Crocodilopolitanum. Restat 
ut exspectem Bufonem peregrinum, 
neque prius barbam desecari volui 
quam responsa accepi principum, 
ad quos ablegaveram hunc famulum. 


Sed Morpheus deus somnifer ine vi¬ 
sere videtur neque jam ocellos aper¬ 
tos tenere possum defatigatione op¬ 
pressus ( considet humi et obdor¬ 
miscit). 


I 6, Bufo, veste itineraria indutus: Baro. 


Bufo, —Tandem aliquando mandata di¬ 
ligentissime executus in patriam re¬ 
dii salvus et integer. (1) «Deus eum 
cui praecipue vult favere, mittit ad 
terras longinquas» (e sinu extrahit 
et inspicit calendarium, id est indi¬ 


cem dierum anni). Velocissime 
praeterfluxit annus, qui fuisse mihi 
videtur hora dimidia. Sed ecce he¬ 
rum hic animadverto dormientem. 
Attatatatae! Quam longam alit bar¬ 
bam! Intellego. Usus est toto anno, 

ut eam aleret (suam ipsius barbam 
vel potius suum mentum attingit). 
Neque vero egomet sum barbatus. 
Mirum! Alibi barbae non tam celeri¬ 
ter crescunt quam hic (inspicit et 
perscrutatur Baronis barbam). 
— Papae! Laxa pendet. Jure dicitur 
proverbium: «Barba non facit phi¬ 
losophum» (Baroni demit barbam 
et suo mento affigit-, tum ad the¬ 
atrum versus interrogat:) Nonne 
barbam meam intuiti annum me 
hinc afuisse censetis? (secedit; inte¬ 
rea Baro experrectus mentum 
prensat). 

Bado. -Soranum meum, boni dei, pros¬ 
pero eventu probatur. Mercurium 
deum volucrem ad me volitare et in 
aurem dextram susurrare somniavi: 
«Bufo redit». Quo dicto barbam 
prolixam meam derasit. En video 
eum. Salve, mi Bufo! Nihil dubito 
quin quae tibi mandaveram adduxe¬ 
ris ad finem prosperum: nam dei ip¬ 
si te abduxerunt ex Narragonia et 
reduxerunt in patriam salvum et vi¬ 
ribus integrum. 

Bufo,—I trever mairtap ni regetni te suv- 
las. 

Baro.— (si6£ loquitur 1 Nescio an oblitus 
sit sermone patrio. 


Bufo. —Sitcnuc sitadnam reticilef situ- 
losba suteal musda. 

Baro. —Nil comprehendo, quae locutus 
est perplexe. 

Bufo, —Satlum oreffo ibit setulas mu- 
picnirp. 

Baro. —Omninone oblitus es semonem 
patrium Narrogoniae? 

Bufo. —Sotlum te soirav munoitan se- 
nomres ividua. 

Baro.— «Quousque tandem», Bufo, abu¬ 
tere «patientia nostra» (2)? Sermo 
Mesopotamius est sono miro; lamen- 
torquod eum minimeintellego. neque 
perscrutari possum quid effecerit. 
Planene oblitus es, mi Bufo, Narra- 
goniae loquelam ut ne comprehendas 
quidem, quae ex te modo quaesivi? 

Bufo. —Hujus linguae oblitus sum pror¬ 
sus; at hoc unum tibi possum nun¬ 
tiare, omnes quos adii, principes ex¬ 
terarum nationum, laetos promisisse 
fore, ut magnis copiis stipati quam¬ 
primum convenirent ante Crocodi- 
lopolim Mammuti, et filio ejus rap¬ 
tori bellum illaturi. (3) «Rex evocavi 
et omnes, omnes convenerunt», 

Baro. —Optime, optime, mi Bufo. Sed 
iter et expeditionem parare festine¬ 
mus! Nam ceterum censeo Crocodi- 
lopolim esse delendam (abeunt). 

(Auleum premitur) Viator, S. V. D. 


PER ORBEM 

NECROLOGION 


E. Chatelain.—Sub finem anni praete¬ 
riti, senio confe&us, decessit Aemilius 
Ckatelain oftogenarius. Vir fuerat phi- 
lologicis investigationibus celebris et hu¬ 
maniorum litterarum cognitione conspi¬ 
cuus. Ab adulescentia poetici carmina 
Iatine conscripsit cecinitque, quibus non 
dedignaretur Venusinus vates. Opera e- 

(1) Eighendorffus, «Viator laetus».—(2) Cpr. 
Heuni illuti, (a. 1813) 


didit ingenti numero, vario genere ac 
perfe&ione mira: nam alia compendiosa 
et in discipulorum usum ordinata, alia 
ampla et scientificis munita praesidiis. 
Adnotationibus inluftravit veteres scrip¬ 
tores Latinos fere omnes; sed reputatur 
omnibus operibus praecellens illud cui 
titulus eit Paleographie des Classiques 

I. orationem Ciceronis Catilinariam.—(3) Sed Caroli 

Latins 1884-1900. Honorifica munia 
funxit meritis et laboribus respondentia, 
cum Romae in Conlegio Gallorum, tum 
Parisiis in S£hola Superiorum Studiorum 
in Universitate Sorbonensi, etc. Ipse 
praefuit Commentario philologico Revue 
de Philologie atque Societatem pro Stu¬ 
diis Latinis omnium plausu moderavit, 
dignusque fuit cui anno jam 1910 amici 
et admiratores miscellanea dicarent i 1 ) Ex- 
£lat clarissimi Chatelain bibliograpbia 
copiosissima et sele&a: ante 1924 series 
operum ab ipso vulgatorum ad numerum 
343 perveniebat^). In memoriam tanti 
viri Dni. Marouzeau et Ernout notas bi- 
bliographicas moerenti animo conscrip¬ 
serunt. 

M. Barone. —Dies anniversarius recur¬ 
rit inopinatae mortis et lacrimandae Ma¬ 
rii Barone eximii scriptoris, quem sub- 
notatores et le&ores ephemeridum litt. 
Class. Italicarum praesertim apprime no¬ 
runt. Marius Barone commentarios Ate- 
ne e Roma, Boli, di Filologia Classica, 
Cultura, Gymnasium, Mondo Classico, 
Rev. des Ftudes Lat. notis bibliographi- 
cis, disquisitionibus, laboribus praeftan- 
tibus multotiens exornaverat. Nam Dom. 
Barone poStquam inftitutioni epheborum 
vacaverat, quod munus in gymnasiis et 
lyceis exercuit, in litteris Graecis et La¬ 
tinis potissimum diu noctuque versaba- 
batur. Nec inconsulto uti conftat ex ope¬ 
ribus ab ipso editis, in quibus au&or 
mortuus adhuc vjvit. In comni. II Mondo 
Classico 1933, pag. 473 ipse Angelus 
Tacone moderator dolore plenus amici 
et commilitonis magnificat virtutes ac 
merita. 


R. Sabbadini. —Per ephemeridem Bol. 
di Philol. Classica nuntium ad nos per¬ 
venit mortis R. Sabbadini scriptoris il- 
luftris ac in Universitate Pissana prae¬ 
ceptoris. Ejus fama ita percrebuerat ut 
difficillimum putem, quempiam inveniri 
in litteris classicis initiatum, cui nomen 
Sabbadini, quid novum sonare videatur. 
R. Sabbanini de omni genere rerum rite 
sed ftri&im disseruit, at de Vergilio poe¬ 
ta optime et copiose. Quaeftiones quae 
de vergilianis versibus agitantur penitus 
enodavit. Juvat nonnulla tantum vergi- 
liana opera innuere: Pomponio Leto e il 
Codice Mediceo di ‘Vergilio, 1920; L’e- 
cloga IV di Virgilio, icjoi; La Composi¬ 
tione delle Georgitbe, Riv. Filol. 29, 16; 
11 Primitivo disegno dell’Eneida, 188g; 
Di alcuni plurali poetichi di Virgilio, 
1930; La Biographia di Virgilio antica, 
mcdievale umaniflica, iyoy, etc. 

M. Tarcbi.— -«Alma Roma» in ipso 
fasciculo in quo Manfredi Tar£hi carmen 
«Non omnis moriar» receperat, in eodem 
leftoribus nuntiabat ipsius desideratissi¬ 
mi auftori obitum (Cfr. «Alma Roma», 
mense majo, 1934). Nos quoque acerbo 
animo permoti triftissimas voces fundi¬ 
mus, sed tamen plane confitemur nunc 
ipsi M. T. verissima esse verba poetae: 

Non omnis moriar multaque pars mei 

Vitavit Libitinam... 

P. Ercole. —Septimo Idus mart. ver¬ 
tentis anni Pietrus Ercole vitae diem egit 
supremum. Ab anno MDCCCLXXXII 
in quo laurea ornatus fuerat Mediolani 
in Universitate, indefessus litteris classi¬ 
cis in docendo et in scribendo se totus 
tradidit. Ciceronianum opusculum Bru- 


(1) Meianges offert, i M. E. Chatelain par ses eleves et amis, Paris, Champion 1910.—(a) Bihliographie de M, E. Chate" 

lain. Paris, Champion, 1924. 

tus inscriptum accuratissime adnotavit 
atque Auguftis Taurinorum anno i88r 
edidit apud bibilopholam Loesdher. In 
commentariis periodicis dissertationes lo- 
culentas vulgavit magnique monenti. 

M. Villate, C. M. F.—Paucis abhinc 
mensibus inter vivos recensabamus fra¬ 
trem carissimum Midhaelem Villate, cum 
de litteris apud Claretianos in Palaestra 
Latina anno IV p. 123 egimus; nunc ve¬ 
ro ad legionem eorum pertinet qui doc¬ 
trinae et virtutum radiis coruscantes glo¬ 
riose decesserunt. 

J. Lotii.—Commentarius Emerita t. II, 
p. 192 vitam operosam refert Dni. Jose- 


phi Loth, qui recens obiit oftogesimum 
septimum agens annum. In Studiis celti- 
cis maxime claruit. Placet ex operibus 
aliqua proponere: De verbis Latinis in 
idiomatibus Britannis. Annotationes in 
lexicum Cornu-Britannicum Dni. Wi- 
llams, aliaque. 

f, Gianfranscesdii, S. J.—Reverendus P. 
Johannes Gianfransces&i pontificiae no¬ 
vorum lynceorum academiae praeses ac 
vaticanae radiophoniae Stationis modera¬ 
tor, diutino acerbissimo gutturis morbo 
vi&us, vix sexagenarius, e vita migravit. 

R.I. P. 

J. M. JIMfiNEZ, C. M. F. 


Bibliographia 


Busquet-Garcla Bay6n.— Thesaurus 
Confessarii seu brevis et accurata 
summula totius doctrinae moralis,— 
Editio nona, secunda post codicem. 
Venalis prostat apud «Colaboraci6n 
Cultural, S. A.», alias «Coculsa» — 
Guzmdn el Bueno, 18, Madrid; et 
etiam «Coculsa» —Buenavista, 14, l.° 
2. a , Barcelona. 

Opus in suo genere perfectum, verus 
utique thesaurus. Doctrinam Sti. Alfon 
si de Ligori brevi compendio concinno- 
que ordine tradit, permultis superaddi¬ 
tis rebus Confessariis omnibus scitu 
necessariis. Passim et abunde adhibetur 
novus Codex Juris Canonici neque o- 
mittuntur Sanctarum Romanarum Con¬ 
gregationum responsa et recentissimae 
authenticae interpretationes Pontificii 
Commissionis ad novum codicem au¬ 
thentice interpretandam. Eadem quam 
in praecedentibus editionibus est mens 
in opinionibus seligendis, idemque or¬ 


do, nonnullis passim additis aut in me¬ 
liorem ordinem digestis, quae omnia 
862 pagellas complent. Sequuntur tres 
apendices De Bulla Sanctae Cruciatae, 
De Facultatibus Ordinis Generalis et 
De Facultatibus Decennalibus Amari - 
cae Latinae. 

Quod autem magis hanc super cete¬ 
ras editiones longe collocat est externa 
ejus forma vere elegans atque manualis 
charta tenuissima at consistens cum 
vario typorum genere, divisionibus et 
subdivisionibus discretissimis quae fa¬ 
cilem reddunt et lectionem et rerum in 
memoria retentionem. 

Tandem coronatur opus utilissimo 
indice alphabetico rerum omnium quae 
in parvo illo volumine continentur. Om¬ 
nibus sacerdotibus opusculum perutile 
cenceo, iis praesertim qui judices cons¬ 
cientiarum constituti curam exercent 
animarum. 

C. A. Juret .—Systeme de ta syntaxe 
Latine, deuxieme edition enti£rement 
refondue — Paris. Les Belles Letres, 
1933, 466 pages, 50 francs. 

Alteram jam videmus post paucos 
annos hujus libri editionem quae operis 
utilitatem non parum commendat Cer¬ 
te in ea inveniet vir Latinitatis studio¬ 
sus multa quae frustra quaeret in aliis 
operibus de syntaxi Latina tractantibus. 
Curam habuit auctor praecipuam huic 
grammatices parti organicam constitu¬ 
tionem praebere, et ostendere quommo- 
do varia syntaxis elementa in unum 
corpus conveniant quod exprimere pos¬ 
sit humani sensus perfectam evolutio¬ 
nem. Hoc satis admodum esse conse¬ 
cutum auctorem nemo Ibit inficias qui 
paginas omnes tam spissi operis patien¬ 
ter et diligenter percurrat. Sane opus 
illud emet non sine utilitate cui munus 
edocendi literas Latinas fuerit commis¬ 
sum sicut et illi qui latine sit scripturus. 

Emmanue i.Jovfi, C. M F. 

Petrone .—Le Satiricon, suivi des Po6- 
sies attribu6es a Petrone et des Frag- 
ments 6pars. Traduction nouvelle de 
Maurice , Raf. Classiques Garnier, 
Paris. 

Hoc celebre opus, cujus auctor inves¬ 
tigationibus criticis impervius mansit 
(alii enim Petronio Arbitro, Neronis fa¬ 
miliari, alii auctori cuidam saec. III opus 
tribuunt) ad nos integrum non pervenit, 
ita ut nunc solum varia fragmenta su¬ 
persint. collecta a Buecheler (Berolini 
1862), ex quibus praecipuum repertum 
est Taugurii in Dalmatia anno 1650, cui 
annexa est celebris cena Trimalchionis 
in lucem edita a P. Petit (Parisiis anno 
1664). Ad formam quod attinet, haec 
quasi fabula romanensis composita est 
instar satyrae Menipeae Varronianae, 
et ex carminibus varii metri, ex quibus 
potiores sunt Trojae Halosis et Bellum 
Civile. Petronius ita satyras contexuisse 
videtur, ut dicta factaque omnia, Graeco 


more, ad unam referret personam EncoI- 
pii, sua fata enarrantis, res gestas dispo¬ 
nens per varias regiones, inter quas pe¬ 
regrinatus ille obierat; insertis etiam 
quaestionibus litterariis, aliisque ejus¬ 
modi, tum narrationibus vel descriptio¬ 
nibus ridicularum et saepe obscaenarum 
rerum. Mauritius Rat cum optimis codi¬ 
cibus opus divisit CXLI capitibus. Inter¬ 
pretatio Gallica florenti stilo peracta est. 
nec textum Latinum dedecet. Satiricon 
sequuntur poematia Petronio attributa, 
dispersa fragmenta, quae ab auctoribus 
citata reperiuntur, et eximii interpretis 
adnotationes. 

Virgilio. — 1 principali episodi delle 
Georgiche, con note esegetiche ed 
estetiche di Francesco Vinova. Casa 
Editrice «Ausonia», Roma, 1932. 

Collectio classicorum pro scholis 
mediis Italicis, cui titulus Lecta poten¬ 
ter non omnia opera scriptorum latino- 
rum continet, sed fragmenta selecta ex 
praecipuis. Ad hanc collectionem perti¬ 
net opusculum Francisci Vivona. Trigin¬ 
ta novem constat pagellis, et praecipua 
episodia Georgicorum complectitur. Hu¬ 
jusmodi episodia sunt: 1) hymnus in 
Italiam (II, 136-178); 2) laudes vitae cam¬ 
pestris (II, 458 540); 3) vita pastorum 
Lybiae et Scitiae (III, 339-383); 4) pestis 
animalium descriptio (III, 378-566); 5) 
Aristaei fabula cum episodio Orphei et 
Euridicis (IV, 315-558). Desideratur ali¬ 
quid ex primo libro, ut prodigia quae 
mortem Caesaris secuta sunt. Adnota- 
liones alumnorum mentibus accoma- 
dantur, ideoque multae quaestiones a 
commentaristisallatae praetermittuntur. 

Henricus Martiia, C. M. F. 


ProL Emmanuel Jov£, C. M. F. 

Moderator 

Thypographta F. Campa CatmeC - Tarregaa 

Exercitationes Scholares 


La Liebre entre nieve. 


A un campo iodo nevado 
Una triste liebre viene, 

Y en 61 ni un solo bocado 
Coti que alimentarse tiene. 

Gime y tirita de frio, 

No tiene ante ella palor 
La vida. que le da hastio, 

Pues le falta aiin calor. 

/Ya se marcho la alegria! 
No sabe mds que gemir... 
/Cudndo —dice— vendrd el dia 
En que pueda ya morirl... 

/Horrori /El perro ladrbl 
/El caxador le persiguel... 

AI punto a correr echd... 

—/Corre, corre que te sigue! 


... Ya la existencia le gusta. 

Pues burld al perro en su huida: 
El peligro no le asusta, 

A linque no tiene comida. 

Dulce el vivir le parece, 

La victoria le reanima, 

Y si bien de hambre perece 
Vencer al perro le anima 

Parejas corre la stterle 
De este animal y dei hombre; 
Quiere, axaroso, la muerte; 

Felix,, huye hasta su nombre. 

Hoy viene la malandanxa, 

Ya pasard... no os asuste; 

Vendrd luego la bonanxa, 

Y ista serd la que os guste. 


N. B;—Carmina haec popularia, ex Germanico latine Interpretata ab AN- 
DR5A HABERL, S. V. D., hlspane interpretabatur Aloisius Villasante, Conlegil 
Aranzazu'alum nus. 

(1) Vide mim. 31 In operculi». 



r 


Beati Ant. 

M. Claret Hymnus 

Quattuor vocibus inae¬ 
qualibus, organo comitante, 
concinendus. Carmen Lati¬ 
num ab H. Martija composi¬ 
tum. — Hispanicum fecit et 
Catalaunicom R. Ifta.—Musi¬ 
ca a P. Thoma 1. Pujadas. 




2 ptae. 

Apud Administratorem 
Palaestrae Latinae 

SANATORIUM 


Nostin’ novos medicationis naturalis productus....? 

Formulae sunt Rdi. Dris. J, Garcia Roca. 


Contra Artritismum: 

Sanatorium Depurativum. 

Contra affectiones gastricas: 

Sanatorium Eupepticum. 

Contra restrictionem ejusque causas: 

Sanatorium Purgans. 

Contra phthisim in omnibus morbi periodis: 

Sanatorium Regenerativum. 

Contra anemiam, clorosim et organicas feminarum mabc» reoistb.oa 

perturbationes: Sanatorium Pilulae Ferrugineae. 

Veneunt in pharmacopolis et specificorum sedibus. 



| Cerae liturgicae auctoratae 

| justa decretum 

Sacrae Rituum Congregationis 



FILII ]. SILVESTRE 


A L B A I D A (Valencia) (Espana) 


Segarr 





